Yli 100 000 tonnia kofeiinia kulutetaan
ympäri maailman joka vuosi.
Se on yhtä paljon kuin 14 Eiffel-tornin paino.
Suurin osa kofeiinista kulutetaan kahvina ja teenä,
mutta myös joinain limuina,
suklaana,
kofeiinitabletteina
ja jopa kofeiinittomiksi kutsutuissa juomissa.
Kofeiini saa meidät tuntemaan olomme
valppaiksi, keskittyneksi, iloisiksi ja energisiksi,
vaikka emme olisi nukkuneet tarpeeksi.
Mutta se voi myös nostaa verenpainetta ja saada tuntemaan ahdistusta.
Se on maailman yleisesti käytetyin huume.
Joten miten se pitää meidät hereillä?
Kofeiini kehittyi kasveissa, joissa sillä on muutama tehtävä.
Korkeina annoksina, niin kuin sitä on tiettyjen lajien lehdissä ja siemenissä,
se on myrkyllistä hyönteisille.
Mutta kun ne kuluttavat sitä pienemmissä annoksissa, kuten nektarina,
se itse asiassa auttaa niitä muistamaan ja palaamaan aikaisemmille kukille.
Ihmisekehossa kofeiini toimii stimulanttina keskushermostolle.
Se auttaa meitä pysymään hereillä estämällä yhden kehon tärkeimmän
unta aiheuttavan molekyylin, adenosiinin, toiminnan.
Kehosi tarvitsee jatkuvan energian tarjonnan,
jonka se saa hajottamalla runsasenergistä molekyyliä nimeltä ATP.
Niin tehdessään
se vapauttaa adenosiinia, ATP:n kemiallista kulmakiveä.
Aivojesi neuroneilla
on tälle molekyylille täydellisesti
räätälöidyt reseptorit.
Kun adenosiini kiinnittyy näihin reseptoreihin,
se aktivoi sarjan biokemiallisia reaktioita,
jotka saavat neuronit aktivoitumaan hitaammin
ja hidastamaan tärkeiden aivoille viestittävien molekyylien vapauttamista.
Toisin sanoen tulet uniseksi.
Kofeiini on niin kutsuttu reseptorinsalpaaja adenosiinille.
Se saa neuronien hidastumisprosessin syöksymään raiteiltaan
tukkimalla adenosiinireseptoreja.
Kofeiinilla ja adenosiinilla on samantapainen molekulaarinen rakenne,
niin läheinen että kofeiini voi kiilautua adenosiinireseptoreihin,
mutta ei niin läheinen, että se pystyisi aktivoimaan ne.
Tiivistetysti: adenosiini hillitsee neuroneitasi.
Kofeiini hillitsee hillitsijää, eli se stimuloi sinua.
Kofeiini voi myös vahvistaa positiivisia tunteita.
Joissain neuroneissa adenosiinireseptorit
liittyvät toisen molekyylin, dopamiinin reseptoreihin.
Yksi dopamiinin tehtävistä aivoissa on edistää nautinnon tunnetta.
Kun adenosiini kiinnittyy yhteen näistä parillisista reseptoreista,
voi dopamiinille olla vaikeampaa löytää oma paikkansa,
mikä häiritsee sen mielialaa nostattavaa työtä.
Mutta kun kofeiini tulee adenosiinin tilalle, sillä ei ole samaa vaikutusta
ja dopamiini pääsee liukumaan paikalleen.
On todisteita, että kofeiinin vaikutus adenosiini- ja dopamiinireseptoreissa
voi hyödyttää pitkäaikaisesti tautiriskien pienentämisessä,
esimerkiksi Parkinsonin ja Alzheimerin taudin sekä joidenkin syöpien kohdalla.
Kofeiini voi myös lisätä kehon kykyä polttaa rasvaa.
Itse asiassa joidenkin urheilujärjestöjen mukaan
kofeiini antaa urheilijoille epäreilun edun
ja ne ovat asettaneet rajoja sen käytölle.
Vuodesta 1972 vuoteen 2004
olympiaurheilijoiden piti pitää veren kofeiinipitoisuus tietyn rajan alla,
jotta he saivat kilpailla.
Kaikki kofeiinin vaikutukset eivät tietenkään ole niin hyödyllisiä.
Se saattaa saada tuntemaan olosi paremmaksi ja valppaammaksi,
mutta myös nostaa sykettä ja verenpainetta,
aiheuttaa lisääntynyttä virtsaamisen tarvetta tai ripulia
sekä edesauttaa unettomuutta ja ahdistusta.
Lisäksi kofeiinipitoisilla ruoilla ja juomilla
on omat vaikutuksensa kehoosi, jotka pitää ottaa huomioon.
Aivosi voi sopeutua kofeiinin säännölliseen nauttimiseen.
Jos adenosiinireseptorit ovat jatkuvasti tukitut,
kehosi tuottaa uusia.
Sillä tavalla, kofeiinista huolimatta,
adenosiini pääsee viestittämään aivoille, että niiden pitää rauhoittua.
Siksi voi tarvita enemmän ja enemmän kofeiinia
tunteakseen olonsa yhtä valppaaksi.
On enemmän ja enemmän adenosiinireseptoreja tukittavana.
Se on myös syy miksi kofeiinin äkillinen lopettaminen
voi aiheuttaa epämiellyttäviä vieroitusoireita.
Kun on paljon reseptoreja, eikä yhtään kilpailua,
adenosiini työskentelee liikaa,
ja aiheuttaa oireita kuten päänsärkyä,
väsymystä
ja masentunutta oloa.
Mutta muutamassa päivässä ylimääräiset adenosiinireseptorit häviävät,
kehosi sopeutuu
ja olet taas valpas,
myös ilman maailman suosituimman stimulantin apua.